recursal/SuperWikiNEXT-32B huggingface dataset:
**রিদম** (তামিল: ரிதம்; বাংলা: সঙ্গীতের তাল) হচ্ছে ২০০০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা ও পরিচালনা করেছিলেন বসন্ত এবং প্রযোজনা করেছিলেন ভি নেতারাজ। অভিনয় করেছিলেন অর্জুন সারজা এবং মীনা, এছাড়াও ছিলেন রমেশ অরবিন্দ এবং জ্যোতিকা। চলচ্চিত্রটির গানগুলোর সুরারোপ করেছিলেন এ আর রহমান, গানগুলো দারুণ জনপ্রিয়তা পেয়েছিলো।

চলচ্চিত্রটির কাহিনী একজন বিধবা নারী আর একজন বিপত্নীক পুরুষের প্রেম নিয়েই আবর্তিত।

সারাংশ
------

ইন্ডিয়ান এক্সপ্রেস সংবাদ প্রতিষ্ঠানে কাজ করেন কার্তিক, তার একটি স্ত্রী ছিলো যে মারা গেছে, স্ত্রীর নাম ছিলো অরুণা, অভিভাবক দ্বারা বিয়ে হলেও তার স্ত্রীকে তিনি ভালোবাসতেন, কিন্তু তার স্ত্রী একদিন একটি রেল দূর্ঘটনায় মারা যান আর কার্তিক শোকে মুষড়ে পড়েন যদিও তিনি তার কর্ম করতে থাকেন।

কার্তিক মুম্বাই শহরে থাকেন, চিত্রা নামের এক ব্যাংক কর্মকর্তার সঙ্গে তার নিজের ব্যাংক একাউন্ট খোলার সময় পরিচয় হয় এরপর একদিন ট্রেনে দেখা হয় চিত্রার সঙ্গে কার্তিকের। চিত্রা প্রথম প্রথম কার্তিকের সঙ্গে বন্ধুত্ব করতে না চাইলেও কার্তিকের ভালো মন-মানসিকতা দেখে একসময় রাজী হয়। চিত্রা বিধবা, তার স্বামী শ্রীকান্ত একটি সন্তান চিত্রার গর্ভে রেখে মারা যায়, কার্তিক পরে জানতে পারে যে তার স্ত্রী অরুণা আর চিত্রার স্বামী শ্রীকান্ত একই ট্রেনে উঠেছিলো।

কার্তিক আর চিত্রা বন্ধু থেকে প্রেমিক- প্রেমিকায় রূপান্তরিত হয় এবং শেষে বিয়ে করে।

অভিনয়ে
-------

* অর্জুন সারজা - কার্তিক
* মীনা - চিত্রা
* রমেশ অরবিন্দ - শ্রীকান্ত
* জ্যোতিকা - অরুণা
* লক্ষ্মী - চিত্রার শাশুড়ি
* নাগেশ - কার্তিকের বাবা

তথ্যসূত্র
---------

1. ↑  "rediff.com, Movies: No kiss for this miss"। Rediff। ২০০০-০৮-০৪। সংগ্রহের তারিখ ২০১৩-০৬-১১।
2. ↑  "A.R.R. News and more!"। Indolink.com। ১৯৯৯-০১-০১। ২০১২-০৬-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৬-১১।
3. ↑  HostOnNet.com। "BizHat.com — Rhythm Review"। Movies.bizhat.com। ২০১৪-১০-১১ তারিখে মূল থেকে আর্কাইভ করা। সংগ্রহের তারিখ ২০১৩-০৬-১১।

বহিঃসংযোগ
---------

* ইন্টারনেট মুভি ডেটাবেজে *রিদম*  (ইংরেজি)
**ফ্রাঙ্কলিন প্রেস্টেজ** ছিলেন একজন ব্রিটিশ-ভারতীয় রেলওয়ে প্রকৌশলী যিনি দার্জিলিং হিমালয়ান রেলওয়ের নির্মাণে উল্লেখযোগ্য অবদান রেখেছিলেন। তিনি ১৮৪৫ সালে ইংল্যান্ডে জন্মগ্রহণ করেন এবং ১৮৬৪ সালে ভারতে আসেন। তিনি ১৮৭৯ সালে দার্জিলিং হিমালয়ান রেলওয়ের নির্মাণ প্রকল্পের প্রধান প্রকৌশলী নিযুক্ত হন।

প্রেস্টেজের নেতৃত্বে, দার্জিলিং হিমালয়ান রেলওয়ে ১৮৮১ সালে চালু হয়। এটি ছিল একটি বিশাল প্রকল্প যা হিমালয়ের গিরিপথ ও খাড়া ঢালের মধ্য দিয়ে চলে। প্রেস্টেজের প্রকৌশলী দলকে এই চ্যালেঞ্জিং ভূখণ্ডে রেলপথ নির্মাণের জন্য নতুন প্রযুক্তি ও পদ্ধতি উদ্ভাবন করতে হয়েছিল।

প্রেস্টেজের অবদানের জন্য দার্জিলিং হিমালয়ান রেলওয়েকে ১৯৯৯ সালে ইউনেস্কোর বিশ্ব ঐতিহ্যবাহী স্থান হিসেবে ঘোষণা করা হয়।

জীবনী
-----

ফ্রাঙ্কলিন প্রেস্টেজ ১৮৪৫ সালে ইংল্যান্ডের লন্ডনে জন্মগ্রহণ করেন। তিনি ১৮৬৪ সালে ভারতে আসেন এবং ভারতীয় রেলওয়েতে যোগদান করেন। তিনি ১৮৭৯ সালে দার্জিলিং হিমালয়ান রেলওয়ের নির্মাণ প্রকল্পের প্রধান প্রকৌশলী নিযুক্ত হন।

প্রেস্টেজের নেতৃত্বে, দার্জিলিং হিমালয়ান রেলওয়ে ১৮৮১ সালে চালু হয়। এটি ছিল একটি বিশাল প্রকল্প যা হিমালয়ের গিরিপথ ও খাড়া ঢালের মধ্য দিয়ে চলে। প্রেস্টেজের প্রকৌশলী দলকে এই চ্যালেঞ্জিং ভূখণ্ডে রেলপথ নির্মাণের জন্য নতুন প্রযুক্তি ও পদ্ধতি উদ্ভাবন করতে হয়েছিল।

প্রেস্টেজের অবদানের জন্য দার্জিলিং হিমালয়ান রেলওয়েকে ১৯৯৯ সালে ইউনেস্কোর বিশ্ব ঐতিহ্যবাহী স্থান হিসেবে ঘোষণা করা হয়।

প্রধান অবদান
------------

ফ্রাঙ্কলিন প্রেস্টেজের দার্জিলিং হিমালয়ান রেলওয়ের নির্মাণে নিম্নলিখিত প্রধান অবদান রয়েছে:

* তিনি রেলপথের জন্য একটি নতুন নকশা তৈরি করেন যা হিমালয়ের চ্যালেঞ্জিং ভূখণ্ডে উপযুক্ত ছিল।
* তিনি রেলপথের নির্মাণে নতুন প্রযুক্তি ও পদ্ধতি উদ্ভাবন করেন।
* তিনি রেলপথের নির্মাণে একটি দক্ষ ও অভিজ্ঞ প্রকৌশলী দল গড়ে তোলেন।

প্রেস্টেজের অবদানের কারণে দার্জিলিং হিমালয়ান রেলওয়ে একটি অনন্য ও অসাধারণ রেলপথ হয়ে ওঠে। এটি এখনও একটি জনপ্রিয় পর্যটন আকর্ষণ এবং ভারতের একটি গুরুত্বপূর্ণ সাংস্কৃতিক ঐতিহ্য।

মৃত্যু
------

ফ্রাঙ্কলিন প্রেস্টেজ ১৯১১ সালে ভারতে মারা যান। তিনি দার্জিলিংয়ে সমাহিত হন।

উপসংহার
-------

ফ্রাঙ্কলিন প্রেস্টেজ ছিলেন একজন দক্ষ ও অভিজ্ঞ রেলওয়ে প্রকৌশলী। তিনি দার্জিলিং হিমালয়ান রেলওয়ের নির্মাণে উল্লেখযোগ্য অবদান রেখেছিলেন। তার অবদানের কারণে এই রেলপথটি একটি অনন্য ও অসাধারণ রেলপথ হয়ে ওঠে।
***টুম্ব রেইডার*** (ইংরেজি: Tomb Raider) হচ্ছে একটি মিডিয়া ফ্রাঞ্চাইজ, যেখানে বিভিন্ন রকমের পণ্য রয়েছে যেমন: অ্যাকশন-অ্যাডভেঞ্চার গেইম, কমিক বই, উপন্যাস, থিম পার্ক রাইড, এবং চলচ্চিত্র। এর সবগুলোর মূল চরিত্র হচ্ছে কাপ্লনিক ব্রিটিশ নারী প্রত্নতত্ববিদ লারা ক্রফ্‌ট। ১৯৯৬ সালে প্রথম *টুম্ব রেইডার* নামে ভিডিও গেম প্রকাশিত হবার পর এটি জনপ্রিয়তার হাত ধরে আরো অন্যান্য ক্ষেত্রে এই চরিত্রটি বিকশিত হতে থাকে। লারা ভিডিও গেইম শিল্পের একটি আইকনে পরিণত হয়। গিনেস বুক অফ ওয়ার্ল্ড রেকর্ডস লারাকে ২০০৬ সালের সবচেয়ে সাফল্যমণ্ডিত ভিডিও গেম অভিনেত্রী হিসেবে বর্ণনা করে। এই ভিডিও গেম ধারাবাহিকের প্রথম ছয়টি ভিডিও গেম ডেভেলপ করে কোর ডিজাইন, এবং সর্বশেষ তিনটি ভিডিও গেম ক্রিস্টাল ডাইনামিক্স। এই গেমটি পরিবেশন করে ইডিওস ইন্টার‌েক্টিভ যা বর্তমানে স্কয়ার এনিক্সের একটি অংশ। এই ভিডিও গেমের উপর ভিত্তি করে তৈরি হওয়া দুটো চলচ্চিত্র *লারা ক্রফ্‌ট: টুম্ব রেইডার* এবং *লারা ক্রফ্‌ট টুম্ব রেইডার: দ্য ক্রেডেল অফ লাইফ*-এ লারা ক্রফ্‌ট চরিত্রে অভিনয় করেছেন মার্কিন অভিনেত্রী অ্যাঞ্জেলিনা জোলি।

তথ্যসূত্র
---------

1. ↑  "Core Design Ltd. Company Information"। GameFAQs। সংগ্রহের তারিখ ২০০৯-০৯-২৫।
2. ↑  "Crystal Dynamics Company Information"। GameFAQs। সংগ্রহের তারিখ ২০০৯-০৯-২৫।
3. ↑  "Eidos Interactive Company Information"। GameFAQs। সংগ্রহের তারিখ ২০০৯-০৯-২৫।
4. ↑  "Square Enix reviews franchise sales data after Eidos acquisition"। *neoseeker.com*। April 23rd, 2009। সংগ্রহের তারিখ 2009-04-28।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* Tomb Raider - Official site.
* Tomb Raider Chronicles - Media and information from the entire series.
* WikiRaider - Wiki dedicated to the series.
* Tomb Raider Wiki  ওয়েব্যাক মেশিনে আর্কাইভকৃত ২৮ নভেম্বর ২০১০ তারিখে - Wiki dedicated to the series.
***পিপল*** (ইংরেজি: *People*) (মূল নাম: *People Weekly*) মার্কিন যুক্তরাষ্ট্র থেকে প্রকাশিত, গণমাধ্যম তারকা, জনসাধারণের আগ্রহের বিষয়াদি নিয়ে প্রকাশিত একটি ম্যাগাজিন। টাইম ইনকর্পোরেটেড কোম্পানি এটির প্রকাশক। ২০০৬ সাল পর্যন্ত এটির সার্কুলেশন ৩০ লাখ ৭৫ হাজার কপি, এবং প্রত্যাশিত আয় ১৫০ কোটি ডলার। ২০০৫-এ অক্টোবরে সার্কুলেশন, সম্পাদকীয়, ও বিজ্ঞাপনের জন্য *অ্যাডভার্টাইজিং এজ* এটিকে *ম্যাগাজিন অফ দ্য ইয়ার* হিসেবে ঘোষণা করেছে। অ্যাডভার্টাইজিং এজ-এর এ-গ্রেডের লিস্টে *পিপল*-এর অবস্থান ৬।

*পিপল*-এর নিজস্ব ওয়েবসাইট রয়েছে যেখানে তারা তাদের সবচেয়ে গুরুত্বপূর্ণ খবরগুলোকে স্থান দেয়। ২০০৭-এর ফেব্রুয়ারিতে গোল্ডেন গ্লোব পুরস্কার প্রদানের দিন এটি প্রায় ৩ কোটি ৯৬ লক্ষবার পরিদর্শিত হয়। যদিও এর সর্বোচ্চ পরিদর্শনের রেকর্ডটি হয় এক মাস আগে অস্কার পুরস্কার প্রদানের পরের দিন। ঐ দিন পরিদর্শনের সংখ্যা ছিলো ৫ কোটি ১৭ লক্ষ বার।

তথ্যসূত্র
---------

1. 1 2  "People Magazine Subscription Versus Online Web Site",
 ArticlesBase.com, September 2008, webpage:
 art-base-people-mag: states
 magazine is half "celebrity" news and half "human interest".
2. ↑  People who need people, a July 2006 article from *Variety* magazine.
3. 1 2  Martha Nelson Named Editor, The People Group  ওয়েব্যাক মেশিনে আর্কাইভকৃত ৫ জানুয়ারি ২০১১ তারিখে, a January 2006 Time Warner press release.
4. ↑  <Media Industry News letter, March 2006>

বহিঃসংযোগ
---------

* *পিপল* — অনলাইন সংস্করণের ওয়েবসাইট (ইংরেজি)
* *ভয়লা* — অনলাইন সংস্করণের ওয়েবসাইট (ফরাসি)
**ধনধান্য পুষ্প ভরা আমাদের এই বসুন্ধরা** হল দ্বিজেন্দ্রলাল রায় কর্তৃক বাংলা ভাষায় রচিত ও সুরারোপিত একটি গান (দ্বিজেন্দ্রগীতি)। এটি একটি কালজয়ী দেশাত্মবোধক গান।

গানের কথা
---------

ধনধান্য পুষ্প ভরা আমাদের এই বসুন্ধরা

তাহার মাঝে আছে দেশ এক – সকল দেশের সেরা; –

ও সে, স্বপ্ন দিয়ে তৈরি সে-দেশ, স্মৃতি দিয়ে ঘেরা;

এমন দেশটি কোথাও খুঁজে পাবে নাকো তুমি,

ও সে সকল দেশের রানি সে যে – আমার জন্মভূমি।

চন্দ্র সূর্য গ্রহ তারা, কোথায় উজল এমন ধারা।

কোথায় এমন খেলে তড়িৎ এমন কালো মেঘে!

তার পাখির ডাকে ঘুমিয়ে উঠি, পাখির ডাকে জেগে;

এমন দেশটি কোথাও খুঁজে পাবে নাকো তুমি,

ও সে সকল দেশের রানি সে যে – আমার জন্মভূমি।

এত স্নিগ্ধ নদী কাহার, কোথায় এমন ধূম্র পাহাড়!

কোথায় এমন হরিৎক্ষেত্র আকাশতলে মিশে!

এমন ধানের উপর ঢেউ খেলে যায় বাতাস কাহার দেশে!

এমন দেশটি কোথাও খুঁজে পাবে নাকো তুমি,

ও সে সকল দেশের রানি সে যে – আমার জন্মভূমি।

পুষ্পে পুষ্পে ভরা শাখী; কুঞ্জে কুঞ্জে গাহে পাখি;

গুঞ্জরিয়া আসে অলি পুঞ্জে পুঞ্জে ধেয়ে –

তারা, ফুলের উপর ঘুমিয়ে পড়ে ফুলের মধু খেয়ে;

‌‌    এমন দেশটি কোথাও খুঁজে পাবে নাকো তুমি,

ও সে সকল দেশের রানি সে যে – আমার জন্মভূমি।

ভায়ের মায়ের এত স্নেহ কোথায় গেলে পাবে কেহ!

– ও মা তোমার চরণ দুটি বক্ষে আমার ধরি,

আমার এই দেশেতে জন্ম – যেন এই দেশেতে মরি –

এমন দেশটি কোথাও খুঁজে পাবে নাকো তুমি,

ও সে সকল দেশের রানি সে যে – আমার জন্মভূমি।

গানের কথা নিয়ে বিভ্রান্তি
--------------------------

এই গানের কথা নিয়ে কিছু বিভ্রান্তি আছে। কেউ গায় 'ধনধান্যে পুষ্পে ভরা', আবার কেউ গায় 'ধনধান্য পুষ্প ভরা'। কেউ গায় ‘তার পাখির ডাকে ঘুমিয়ে উঠি, পাখির ডাকে জেগে'। কেউ আবার গায় ‘তারা পাখির ডাকে ঘুমিয়ে পড়ে, পাখির ডাকে জেগে।’ কোথাও লেখা আছে 'তারা পাখির ডাকে ঘুমিয়ে ওঠে, পাখির ডাকে জেগে'।

তথ্যসূত্র
---------

গীতিকার 

1. ↑  "ধনধান্য পুষ্প ভরা দেশের ডি এল রায়"। *banglanews24.com*। ২০১৫-০৭-১৯। সংগ্রহের তারিখ ২০২২-০৬-২৯।
2. ↑  "ধন ধান্য পুষ্প ভরা গানের অমর রচয়িতা"। । সংগ্রহের তারিখ ২০২২-০৬-২৯।  `|ওয়েবসাইট=` এ বহিঃসংযোগ দেয়া (সাহায্য)
3. 1 2  Prohor। "'ধন ধান্য' : ভুলে ভরা - Prohor"। *‘ধন ধান্য’ : ভুলে ভরা - Prohor* (ইংরেজি ভাষায়)। সংগ্রহের তারিখ ২০২২-০৬-২৯।

বহিঃসংযোগ
---------

*
**সীতা কোলম্যান-কামুলা** একজন ভারতীয় রসায়নবিদ, পরিবেশবিদ এবং উদ্যোক্তা। প্লাস্টিক বিকাশকারী পেট্রোকেমিক্যাল শিল্পে ২৫ বছর ধরে কাজ করার পরে, ২০০৫ সালে তিনি একটি পরিবেশগত পরামর্শদাতা সংস্থা শুরু করেছিলেন। তাঁর সংস্থাটি শিল্প-পরিবেশ ও পণ্যের জীবনচক্রের মূল্যায়নের দিকে মনোনিবেশ করে; যাতে সেগুলো এমন প্রক্রিয়ায় তৈরি করা যায় যে, যেগুলি পরিবেশের উপর বর্জ্যের প্রভাব সম্পর্কে সচেতন থাকবে।

জীবনী
-----

সীতা কোলম্যান-কামুলা  ভারতে জন্মগ্রহণ করেছিলেন এবং তিনি ভারতের হায়দ্রাবাদ ওসমানিয়া বিশ্ববিদ্যালয় স্নাতকোত্তর পর্যায়ে পড়াশোনা করেছিলেন। তিনি অ্যালাবামার অবার্ন বিশ্ববিদ্যালয় থেকে জৈব রসায়নে পিএইচডি করতে গিয়েছিলেন এবং প্রিন্সটন বিশ্ববিদ্যালয়ে স্নাতকোত্তর গবেষণা করেছিলেন। তিনি ন্যাটো ফেলোশিপ পেয়েছিলেন এবং আমস্টারডাম বিশ্ববিদ্যালয়ে অতিরিক্ত পড়াশোনা শেষ করেছিলেন। ১৯৭৮ সালে তাঁকে আমস্টারডামের রয়্যাল ডাচ শেলে গবেষক হিসাবে নিয়োগ দেওয়া হয়েছিল এবং সেখানে তিনি ১৯৮৮ সাল পর্যন্ত কাজ করেছিলেন।

২০০৫ সালে কোলম্যান-কামুলা বাজেল ছেড়ে চলে যান এবং সিম্পলি সাস্টেইন নামে একটি পরামর্শদাতা সংস্থা প্রতিষ্ঠা করেছিলেন, যার লক্ষ্য ছিল আরও অধিক টেকসই মডেলে ব্যবসায়ের পরামর্শ দেওয়া।  সেই সময়ে ভারতে ভ্রমণের পরে,  কোল ম্যান-কামুলা বুঝতে পেরেছিলেন তিনি যে প্লাস্টিক বিকাশে সহায়তা করেছেন  সেটা পরিবেশকে নেতিবাচকভাবে প্রভাবিত করছে। একজন উদ্ভাবক এবং পরিকল্পক হিসাবে এসব প্লাস্টিক অব্যবহারযোগ্য ও বর্জ্যে পরিণত হওয়ার পরে কি হতে পারে তা তিনি বিবেচনা করেননি। বর্তমানে তিনি সংস্থাগুলোকে পরামর্শ দিয়ে যাচ্ছেন যাতে সেগুলো পরিবেশ রক্ষা, বর্জ্যনিষ্পত্তি এবং পুনর্ব্যবহারের ক্ষেত্রে আরো অধিক সচেতন ও উদ্যোগী হয়। তিনি "শিল্প বাস্তুবিজ্ঞান"কে উৎসাহিত করেন এবং পরামর্শ দেন যে পণ্যের মূল্য বৃদ্ধি ও পরিবেশের উপর নেতিবাচক প্রভাব হ্রাস করার উপায় হিসাবে কর্পোরেট সংগঠন যেন পণ্যের জীবনচক্রের উপরে পরিবেশের প্রভাব মূল্যায়ন করে।  তিনি ডাউ কেমিক্যাল কোম্পানির অতিরিক্ত টেকসই উপদেষ্টা পরিষদ এবং অন্যান্য কর্পোরেট সংগঠনের সাথে কাজ করেন।

তথ্যসূত্র
---------

1. ↑  "Seetha M. Coleman-Kammula"। Find the Data। সংগ্রহের তারিখ ২৬ নভেম্বর ২০১৫। [*স্থায়ীভাবে অকার্যকর সংযোগ*]
2. 1 2 3 4  Hardman 2009।
3. ↑  Dobransky, Megan। "What is a Producer's Responsibility?"। Earth 911। ২১ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৫।
4. ↑  "DSU to Host Guest Lecture Green Chemistry in Ag/Industry Jan. 23"। Delaware State University। ২১ জানুয়ারি ২০১৪। সংগ্রহের তারিখ ২৬ নভেম্বর ২০১৫।
5. ↑  Senge, et. al. 2008।
6. ↑  "Seetha Coleman-Kammula, PhD"। International Recycling। ২০১৩। সংগ্রহের তারিখ ২৬ নভেম্বর ২০১৫। [*স্থায়ীভাবে অকার্যকর সংযোগ*]
**গঙ্গাধর সেন রায়** (১৭৯৮ - ১৮৮৫) একজন বাঙালি আয়ুর্বেদ চিকিৎসক ও সংস্কৃত পণ্ডিত ছিলেন।

প্রারম্ভিক জীবন
---------------

গঙ্গাধর সেন রায় ১৭৯৮ সালে ব্রিটিশ ভারতের মাগুরা জেলায় জন্মগ্রহণ করেন। তার পিতার নাম ভবানী প্রসাদ সেন রায়। প্রথমে কুলপুরোহিতের নিকট চতুষ্পাঠীতে ব্যাকরণ কাব্য ও প্রাথমিক শিক্ষা পান পরে আঠেরো বছর বয়েসে রাজশাহীর কবিরাজ রমাকান্ত সেনের কাছে আয়ুর্বেদ শাস্ত্রের পাঠ নেন গঙ্গাধর। সেখান থেকে কলকাতা হয়ে মুর্শিদাবাদ জেলার সৈয়দাবাদে আসেন ১৮৮৬ সালে। এর পরে সেখানেই বসবাস করতে থাকেন তিনি। এসময় তার চিকিৎসার খ্যাতি ছড়িয়ে পড়ে। মহারাণী স্বর্ণময়ীর জমিদারীর তত্ত্ববধায়ক রাজীবলোচন রায়ের সাথে পরিচিত হন ও রাজীবলোচন গঙ্গাধরের পণ্ডিত্যে মুগ্ধ হন। মহারাণী স্বর্ণময়ীর গুরুতর চিকিৎসার ভার ছিল গঙ্গাধরের ওপর।  নবাব পরিবার সহ মুর্শিদাবাদের বিভিন্ন জমিদারদের পারিবারিক চিকিৎসক হিসেবে বহাল হন তিনি। গঙ্গাধর কবিরাজ উপাধি পেয়েছিলেন।

সাহিত্য
-------

গঙ্গাধর চিকিৎসাশাস্ত্রের ওপর সংস্কৃত ভাষায় প্রচুর বই রচনা করেছেন। চরক সংহিতার টীকা হিসেবে তার রচিত জলকল্পতরু একটি বিখ্যাত বই। এছাড়া ভারতীয় দর্শন, তর্কবিদ্যা, জ্যোতিষ, তন্ত্র ও সংস্কৃত ব্যকরণের ওপর তার বই আছে। তার অন্যান্য বইগুলির নাম

* লোকালোকপুরুষীয়
* দুর্গবধকাব্য
* কাব্যপ্রভা
* রাজবিজয়
* মুগ্ধবোধমহাবৃত
*

তথ্যসূত্র
---------

1. ↑  দ্বিতীয় খণ্ড। "পাতা:জীবনীকোষ-ভারতীয় ঐতিহাসিক"। সংগ্রহের তারিখ ৯ মে ২০১৮।
2. ↑  "লেখক:গঙ্গাধর সেন রায়"। সংগ্রহের তারিখ ৯ মে ২০১৮।
***দ্য ওয়াশিংটন পোস্ট*** (ইংরেজি: The Washington Post) মার্কিন যুক্তরাষ্ট্রের ওয়াশিংটন ডি.সি. শহরের সবচেয়ে পুরনো ও সর্বাধিক সার্কুলেশনবিশিষ্ট ইংরেজি দৈনিক পত্রিকা। ১৮৭৭ সাথে এটি প্রতিষ্ঠিত হয়। যুক্তরাষ্ট্রের রাজধানীতে অবস্থিত হওয়ায় মার্কিন রাজনীতি ও বৈদেশিক সম্পর্কের ব্যাপারে এই পত্রিকাটির যথেষ্ট প্রভাব বিদ্যমান। জাতীয় পর্যায়ে প্রকাশিত পত্রিকা না হলেও *ওয়াশিংটন পোস্ট*-কে একটি "প্রামাণিক সংবাদপত্র" (Newspaper of record  হিসেবে গণ্য করা হয়। ওয়াশিংটন ডি.সি. অঞ্চল, এবং ম্যারিল্যান্ড ও ভার্জিনিয়া অঙ্গরাজ্যে পত্রিকাটির সংস্করণ বের হয়।

পত্রিকাটির ফরম্যাট ব্রডশিট। এতে রঙিন ও সাদা-কালো উভয় ধরনের ছবিই প্রকাশিত হয়। পত্রিকাটির বিভিন্ন অংশগুলোর মধ্যে আছে প্রধান অংশ যা প্রথম পাতা নিয়ে গঠিত। এরপর আছে আন্তর্জাতিক, ব্যবসা-বাণিজ্য, রাজনীতি, এবং সম্পাদকীয় ও মতামত। এছাড়াও থাকে আঞ্চলিক সংবা, খেলাধুলা, ফ্যাশন, এবং সাংষ্কৃতিক খবরাদি। রবিবারের সংস্করণে আরো বর্ধিতভাবে বিভিন্ন অংশ সন্নিবেশিত হয়। যেমন: ট্রাভেল কমিক্‌স, টিভি সাপ্তাহিক, এবং *ওয়াশিংটন পোস্ট ম্যাগাজিন*। ওয়াশিংটন পোস্ট হচ্ছে দ্য ওয়াশিংটন পোস্ট কোম্পানির একটি অংশ, যার অধীনস্থ অন্যান্য কোম্পানিগুলোর মধ্যে আছে ওয়াশিংটন পোস্ট মিডিয়া, ওয়াশিংটন পোস্ট ডিজিটাল, এবং ওয়াশিংটন পোস্ট ডট কম।

১৯৯১ সালে লিওনার্ড ডাওনি জুনিয়রকে নির্বাহী সম্পাদক হিসেবে স্থলাভিষিক্ত করার পর থেকে পত্রিকাটি ২৫ বার পুলিৎজার পুরস্কার জয় করেছে। ২০০৮ সালে এটি ৮টি একক পুলিৎজার পুরস্কার লাভ করে, যা কোন পত্রিকার এক বছরে দ্বিতীয় সর্বোচ্চ সংখ্যক পুলিৎজার জয়ের উদাহরণ।

তথ্যসূত্র
---------

1. ↑  Saba, Jennifer (২০০৮-০৪-২৮)। "New FAS-FAX: Steep Decline at 'NYT' While 'WSJ' Gains"। *Editor & Publisher*। Nielsen Business Media, Inc। ২০১০-০৪-২৬ তারিখে মূল থেকে আর্কাইভ করা। সংগ্রহের তারিখ ২০০৯-১১-২৩।
2. ↑  Worden, Nat (November 2, 2006). Learning Curve at Washington Post. RealMoney.com.
3. ↑  Kurtz, Howard (2008-04-08)। "The Post Wins 6 Pulitzer Prizes"। Washington Post। সংগ্রহের তারিখ 2008-08-08।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* Official website
* Corporate website
* Timeline of the history of *The Washington Post*
* Scott Sherman, *Columbia Journalism Review*, May 2002, "Donald Graham's Washington Post"
* Video Interview with then-Baghdad Bureau Chief Rajiv Chandrasekaran
* Jaffe, Harry. "Post Watch: Family Dynasty Continues with Katharine II", *Washingtonian*, February 26 2008.
**ফার্মগেট ফুট ওভার ব্রিজ** বাংলাদেশ রাজধানীর ঢাকা ফার্মগেট অবস্থিত পথচারীরা পারাপারের একটি ফুটওভার ব্রিজ।

ইতিহাস
------

২০২২ সালে মে মাসে ফুটওভার ব্রিজটির নির্মাণ কাজ শুরু করা হয়। এটি প্রায় ২০ কোটি টাকা ব্যয়ে এর নির্মাণ হয়। এটি নির্মাণে অর্থ প্রদান করে বাংলাদেশ সেতু কর্তৃপক্ষ। ২০ কোটি টাকা ব্যয়ে ফুটওভার ব্রিজ নির্মিত হয়। ঐতিহ্যবাহী স্থাপনা জাতীয় সংসদ ভবনের ডিজাইনের সাথে মিল রেখে এটি নির্মাণ করা হয়। ১৫ অক্টোবর ২০২৩ রবিবার দুপুরে এ ফুটওভার ব্রিজটি উদ্বোধন করা হয়।

নকশা
----

ফুটওভার ব্রিজটি নির্মাণ করা হয় জাতীয় সংসদ ভবনের ডিজাইনের সঙ্গে মিল রেখে। ফার্মগেট মোড় থেকে জাতীয় সংসদ ভবনের স্থপতি লুই আই কানের শেরেবাংলা নগরের মাস্টারপ্ল্যানের শুরু। তাঁর স্থাপত্য চর্চা থেকে অনুপ্রাণিত হয়ে এই ফুটওভার ব্রিজের নকশা করা হয়।

নির্মাণ
-------

ঢাকা এলিভেটর এক্সপ্রেসওয়ে কর্তৃপক্ষ ২০ কোটি টাকা অর্থায়ন ফুটওভার ব্রিজটি নির্মাণের জন্য। আর ব্রিজটি প্রায় ১৪ কোটি টাকা ব্যয়ে নির্মাণ করে ডিএনসিসির তত্ত্বাবধানে বাংলাদেশ সেনাবাহিনীর ২৪ ইঞ্জিনিয়ারিং ব্রিগেড। ফুটওভার ব্রিজটিতে বাংলাদেশ সেতু কর্তৃপক্ষের অর্থায়নে চলন্ত সিঁড়ির সুবিধাসহ ২০৬ ফুট লম্বা ও ২১ ফুট প্রস্তের এই ফুট ওভারব্রিজটি সার্বক্ষণিক সিটি ক্যামেরার আওতায় থাকবে।

তথ্যসূত্র
---------

1. ↑  "ফার্মগেটের নব-নির্মিত ফুটওভার ব্রিজ খুলে দেওয়া হয়েছে"। *Bangla Tribune*। সংগ্রহের তারিখ ২০২৩-১১-১৮।
2. ↑  প্রতিবেদক, নিজস্ব (১৯৭০-০১-০১)। "ফার্মগেটের ফুটওভার ব্রিজ চালু"। *dhakapost.com*। সংগ্রহের তারিখ ২০২৩-১১-১৮।
3. ↑  "ফার্মগেট ফুটওভার ব্রিজে যেন কোনো হকার না বসে: মেয়র আতিক"। *The Business Standard* (ইংরেজি ভাষায়)। ২০২৩-১০-১৬। সংগ্রহের তারিখ ২০২৩-১১-১৮।
4. ↑  "ফার্মগেটের ফুটওভার ব্রিজে দোকান যেন না বসে, খেয়াল রাখার আহ্বান মেয়রের"। *ajkerpatrika.com*। ২০২৩-১০-১৫। সংগ্রহের তারিখ ২০২৩-১১-১৮।
5. ↑  "২০ কোটি ব্যয়ে নির্মিত ফুটওভার ব্রিজ খুলে দেওয়া হলো রাজধানীতে"। *দৈনিক ইত্তেফাক*। সংগ্রহের তারিখ ২০২৩-১১-১৮।
6. ↑  "উন্মুক্ত হলো ফার্মগেটে সংসদ ভবনের আদলে নান্দনিক ফুটওভার ব্রিজ"। *Bangladesh Journal Online*। সংগ্রহের তারিখ ২০২৩-১১-১৮।
**মেডুলা অবলংগাটা** বা মেডুলা হচ্ছে কাণ্ড আকৃতির একটি কাঠামো যা মস্তিষ্কের ব্রেইনস্টেমের একটি অংশ। এটির অবস্থান লঘুমস্তিষ্কের বাইরে কিন্তু নিচের দিকে। এটি কোণাকৃতির স্নায়ুকোষ সংবলিত একটি অংশ যা বমি করা থেকে হাঁচি দেওয়া পর্যন্ত শরীরের স্বয়ংক্রিয় কাজকর্মের জন্য নিযুক্ত। মেডুলা হৃৎপিণ্ড, শ্বসন, বমি ও ভেসোমোটর কার্যক্রমের কেন্দ্র বা মূল চালিকাশক্তি যার কারণে এটি শ্বাস-প্রশ্বাস, হৃদ স্পন্দন, এবং রক্তচাপ, ঘুমচক্রের মতো শরীরের স্বয়ংক্রিয় কার্যক্রম নিয়ন্ত্রণের কাজ করে।

ভ্রূণের বিকাশের সময় মাইএলেনসেফ্যালন থেকে মেডুলা অবলংগাটার বিকাশ ঘটে। মাইএলেনসেফ্যালন হচ্ছে একটি সেকেন্ডারি ভেসিকল যা রম্বেনসেফ্যালন যখন পরিপক্কতা লাভ করে তখন সৃষ্টি হয়। এটিকে পশ্চাৎমস্তিষ্ক হিসেবেও অভিহিত করা হয়।

প্রাচীন পরিভাষায় মেডুলা অবলংগাটাকে বাল্ব হিসেবেও অভিহিত করা হয়। এজন্য আধুনিক চিকিৎসাবিজ্ঞানে বালবার হিসেবে মেডুলা অবলংগাটা সংশ্লিষ্ট বিভিন্ন পরিভাষায় এই শব্দের ব্যবহার রয়ে গেছে (যেমন বালবার প্লেসি ব্যাধি)। বিশেষ করে মেডুলা অবলংগাটা সংশ্লিষ্ট বিভিন্ন চিকিৎসীয় অবস্থা বা ব্যাধির ক্ষেত্রে বালবার শব্দটি ব্যবহৃত হয়। মেডুলা অবলংগাটার সাথে যুক্ত বিভিন্ন স্নায়ু ও স্নায়ু নালীকে নির্দেশ করতেও এই পরিভাষা ব্যবহৃত হয় এবং সেই সাথে জিহ্বা, গলবিল এবং ল্যারিক্সের মতো স্নায়ু পেশীগুলির পারিভাষিক নামকরণেও এর ব্যবহার রয়েছে।

তথ্যসূত্র
---------

বহিঃসংযোগ
---------

* টেমপ্লেট:BrainMaps

| * দে
* স
স্নায়ুতন্ত্র |
| --- |
| কেন্দ্রীয় স্নায়ুতন্ত্র | 
* মস্তিষ্কঝিল্লি
* সুষুম্নাকাণ্ড
* মস্তিষ্ক
	+ পশ্চাৎমস্তিষ্ক
		- মেডুলা
		- পনস
		- লঘুমস্তিষ্ক
	+ মধ্যমস্তিষ্ক
	+ অগ্রমস্তিষ্ক
		- আন্তরমস্তিষ্ক
			* অক্ষিপট
			* দৃষ্টি স্নায়ু
		- গুরুমস্তিষ্ক
	+ লিম্বিক তন্ত্র

 |
| প্রান্তীয় স্নায়ুতন্ত্র | 

|  |  |
| --- | --- |
| কায়িক | 
* সংবেদী স্নায়ু
* আজ্ঞাবহ বা চেষ্টীয় স্নায়ু
* করোটিকা স্নায়ু
* সুষুম্না স্নায়ু

 |
| স্বয়ংক্রিয় | 
* সমবেদী
* পরাসমবেদী
* আন্ত্রিক

 |

 |
নীললেজ সুইচোরা, ঢাকা, বাংলাদেশ থেকে তোলা 
**নীললেজ সুইচোরা** (*Merops philippinus*) মৌমাছি-খাওয়া পরিবার মেরোপিডিতে একটি নিকটস্থ চড়াই-জাতীয় পাখি । এটি দক্ষিণ এবং দক্ষিণ-পূর্ব এশিয়া জুড়ে বিস্তৃত রয়েছে যেখানে অনেক পরিযায়ী পাখি দেখা যায়। অনেক অংশে মৌসুম ভিত্তিক দেখা যায়, তবে তাদের পরিসর জুড়ে ছোট ছোট অঞ্চলে উপনিবেশিকভাবে প্রজনন হয়, অধিকাংশ ক্ষেত্রে নদী উপত্যকায়, যেখানে বালির পাড়ে সুড়ঙ্গ করে বাসা বাঁধে। এসব বেশিরভাগ খোলা আবাসস্থলগুলি পানির নিকটে দেখা যায়।

বর্ণনা
------

প্রাপ্তবয়স্ক এই পাখির দৈর্ঘ্য প্রায় ৩০ সেন্টিমিটার ও ওজন ৩৮-৫০ গ্রাম। নীল-সবুজ পালক বিশিষ্ট পাখিটির পেছনের অংশ ও লেজ নীল। গলা খয়েরি, বুকের ওপরটা বাদামি, চোখে কাজল টানা এবং পেট আপেলের মতো সবুজ। চোখ লালচে বাদামি থেকে গাঢ় লাল। কোমর, লেজ ও লেজের নিচের অংশ নীল। লেজের আগায় লম্বা নীল সুই-পালক রয়েছে। ঠোঁটটি সরু ও লম্বা কালো এবং নিচের দিকে বাঁকানো। পা ও পায়ের পাতা কালচে বাদামি। অপ্রাপ্তবয়স্ক নীললেজ সুইচোরার দেহের রং অনুজ্জ্বল ও ফ্যাকাশে। স্ত্রী ও পুরুষ একই রকম দেখতে।

প্রজনন
------

প্রায় ৬ বছর এদের আয়ুষ্কাল। মার্চ থেকে জুন প্রজননকাল। এ সময় পাহাড়ের গায়ে বা নদী ও খালপাড়ে প্রায় ২ মিটার লম্বা সুড়ঙ্গ খুঁড়ে বাসা বানায়। সেখানে ৫-৬টি ডিম পাড়ে। ডিমের রং সাদা। ২১-২৬ দিনে ডিম ফোটে। ২০-২৭ দিন পরে বাচ্চারা উড়তে শেখে।

তথ্যসূত্র
---------

1. ↑  BirdLife International (২০১২)। "*Merops philippinus*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2012**। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. 1 2  "নীল-লেজ সুইচোরা"। ৪ অক্টোবর ২০১৭। সংগ্রহের তারিখ ২৬ অক্টোবর ২০১৭।
একটি বিশেষ জাতের উচ্চ ফলনশীল ধান। বাংলাদেশের কৃষক বিজ্ঞানী হরিপদ কাপালী এই ধানের আবিষ্কারক। ঝিনাইদহ জেলার অনেক জমিতে এখন এই ধান চাষ হচ্ছে। বিঘাপ্রতি ফলন ২০ থেকে ২২ মণ। ধানের গোছা পুরুষ্টু ও বিচালি শক্ত। মোটা চাল। ভাত মোটা হলেও খেতে সুস্বাদু।

আবিষ্কারের ইতিহাস
-----------------

ঝিনাইদহ সদর উপজেলার আসানসোল গ্রামের কৃষক হরিপদ কাপালী ১৯৯৯ সালে নিজের ধানের জমিতে একটি ছড়া তার নজর কাড়ে। ধানের গোছা বেশ পুষ্ট এবং গাছের সংখ্যা তুলনামূলকভাবে বেশি। এ ছড়াটি তিনি নজরদাড়িতে রাখলেন। ধানের বাইল (ছড়া) বের হলে তিনি দেখতে পান বাইলগুলো তুলনামূলকভাবে অন্য ধানের চেয়ে দীর্ঘ, এবং প্রতিটি বাইলে ধানের সংখ্যাও বেশি। ধান পাকলে তিনি আলাদা করে বীজ ধান হিসেবে রেখে দিলেন। পরের মৌসুমে এগুলো আলাদা করে আবাদ করলেন এবং আশাতীত ফলন পেলেন। এভাবে তিনি ধানের আবাদ বাড়িয়ে চললেন। আর নিজের অজান্তেই উদ্ভাবন করলেন এক নতুন প্রজাতির ধান, হরিধান। মূলতঃ ডারউইনের আবিষ্কৃত কৃত্রিম নির্বাচনের একটি সফল পরীক্ষা সম্পন্ন করেছেন প্রান্তিক কৃষক হরিপদ কাপালী  । ইরি ও বোরো মৌসুমে এ ধান আবাদ করতে হয়। তার গ্রামের কৃষকরা এর থেকে উপকৃত হওয়ার পর পুরো বাংলাদেশে এর আবাদ ব্যাপকভাবে ছরিয়ে পড়ে।

বৈজ্ঞানিক তথ্য
--------------

বাংলাদেশ কৃষি বিশ্ববিদ্যালয়ে করা গবেষণায় দেখা গেছে আমন ধানের উচ্চফলনশীল জাত ব্রি-৫৬ ভ্যারাইটির ধানের ফলন প্রতি হেক্টর জমিতে গড়ে ৫.৫১ টন সেখানে হরিধানের ফলন ৬.০৮ টন। এছাড়াও খড় পাওয়া যায় ৬.৪৫ টন যা ব্রি-৫৬ ধান থেকে বেশি। ২০% ইউরিয়া প্রয়োগে হরিধানের সর্বোচ্চ ফলন প্রতি হেক্টরে ৬.৪৩ টন পর্যন্ত পাওয়া গেছে।

তথ্যসূত্র
---------

1. ↑  হরিধানের স্রষ্টা হরিপদ কাপালি, জনবিজ্ঞান, সংখ্যা ৩, ২০০৯
2. ↑  Haque, E.; Rahman, M.R.; Kader, A. (১০ জুন ২০১৯)। "Performance of locally discovered rice cultivar (Haridhan) in Bangladesh under urea sprays technology"। *Archives of Agriculture and Environmental Science*। Agriculture and Environmental Science Academy, Haridwar, India। পৃষ্ঠা 235–241। ডিওআই:10.26832/24566632.2019.0402017। সংগ্রহের তারিখ ৬ ডিসেম্বর ২০২৩।
**পাহাড়ি টুনটুনি** (বৈজ্ঞানিক নাম:*Phyllergates cucullatus*) (ইংরেজি: Mountain tailorbird) এক ধরনের গায়ক পক্ষী। এটি Cettiidae পরিবারের *Phyllergates গণ* ভুক্ত।

আবাসস্থল
--------

এই পাখি উত্তর-পূর্ব ভারত ও দক্ষিণ-পূর্ব এশিয়ায় বাংলাদেশ, ভারত, মিয়ানমার, সিঙ্গাপুর, ইন্দোনেশিয়া, চীন, মালয়েশিয়া, কম্বোডিয়া, ফিলিপাইন, লাওস ও থাইল্যান্ড দেখতে পাওয়া যায়।

গঠন
---

এরা দৈর্ঘ্য ১০-১২ সেন্টিমিটার এবং ওজন ৬-৭ গ্রাম হয়ে থাকে। প্রাপ্ত বয়স্ক পাখির পিঠ জলপাই-সবুজ বর্ণের। কপাল, ডানা ও লেজ লালচে। মাথার চাঁদির সামনের অংশ ছায়ার মতো, যদিও ঘাড়ের পিছনটা অপেক্ষাকৃত ধূসর। এর চোখ বাদামি; চোখের পিছনের খাটো ভ্রু-রেখা সাদা-হলদে; চোখের ডোরা কালচে হয়ে থাকে। কান-ঢাকনি এবং গলা ও বুক ধূসর। পেট ও লেজতল-ঢাকনি উজ্জ্বল হলুদ। পা ও পায়ের পাতা সামান্য বাদামি-মেটে। সোজা ঠোঁট দুরঙা: উপরের ঠোঁট কালো ও নিচের ঠোঁট কমলা গোড়াসহ শিঙ-রঙা। পেট উজ্জ্বল হলদে, যা দেখে এই পাখিকে সহজে চেনা যায়। স্ত্রী পাখির বর্ণে সামান্য তফাৎ রয়েছে। ওদের বুকে কালো রেখার অনুপস্থিত।

স্বভাব
------

পোকামাকড় বা কীট পতঙ্গ এদের প্রদান খাদ্য। ঝোপঝাড়ে অতি ক্ষুদ্র পোকা শিকার করে ও এছাড়া আকাশে ওড়েও পোকা-মাকড় ধরে থাকে। প্রজনন মৌসুম মে-সেপ্টেম্বর। মাটির কাছাকাছি গাছের ডালে পাতা সেলাই করে বাসা বাঁধে। ৩-৪টি ডিম পাড়ে। ডিম ফুটতে সময় লাগে ১৪/১৫ দিন।

তথ্যসূত্র
---------

1. ↑  "*Orthotomus sutorius*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "পাহাড়ি টুনটুনি"। ২০১৬-০৪-২৯। সংগ্রহের তারিখ ২০১৯-০৩-১০। [*স্থায়ীভাবে অকার্যকর সংযোগ*]
3. ↑  "টুনটুনি"। *bn.banglapedia.org*।

উইকিমিডিয়া কমন্সে **পাহাড়ি টুনটুনি** সংক্রান্ত মিডিয়া রয়েছে।
**ভীমরাজ** (বৈজ্ঞানিক নাম: "Dicrurus paradiseus") ডাইক্রুরিডি পরিবারের সদস্য ফিঙে পাখির আরেকটি প্রজাতি। বাংলাদেশের খুলনা-বাগেরহাট অঞ্চলে এরা **সিংহরাজ** বলে পরিচিত। অনেকে একে **রাজফিঙ্গে** বা **ধীরাজ** নামেও ডাকে। এদের কণ্ঠস্বর কর্কশ। ডাকে অনেকটা চেক-চেক-চিউক-ক্যাঁচ-চ্যাঁক সুরে। অন্য প্রজাতির পাখির স্বর নকল করতে পারে এরা।

আকার
----

From the Western Ghats
ভীমরাজ লম্বায় প্রায় ৩২-৩৫ সেন্টিমিটার ও ওজনে ১২০ গ্রাম। লেজের দৈর্ঘ্য ১৫ সেন্টিমিটার এবং লেজের বাইরের পালক ৪৮ সেন্টিমিটার। লম্বা লেজের বাহির পালক দুটির শেষ প্রান্তে রয়েছে প্যাঁচানো উজ্জ্বল কালো ফিতা বা র‌্যাকেট। এদের গায়ের পালক নীলাভ কালো। ডানার তলায় সামান্য সাদা ছোপ। চোখের মণি লাল। মাথার সামনে ঝুঁটি রয়েছে। ঠোঁট ও পা কালো। স্ত্রী-পুরুষ দেখতে একই রকম। অপ্রাপ্ত বয়স্ক পাখিদের মাথায় ঝুঁটি থাকে না এবং লেজের ডগার বাড়তি পালকও থাকে না। বয়স বাড়ার সঙ্গে সঙ্গে এসব গজায়।

খাদ্য
-----

The crest size and shape varies across its range
ভীমরাজ পাখির প্রধান খাবার কীটপতঙ্গ। এরা সাধারণত উড়ন্ত পোকামাকড় খায়। পোকা-মাকড় দেখলে ছোঁ মেরে শিকার ধরে। উড়ন্ত উঁইপোকা উড়ে উড়ে শিকার করতে দেখা যায়। ফুলের মধু বা নির্যাসও মাঝে মাঝে খেতে পারে এরা।।

স্বভাব
------

ভীমরাজ সব প্রাকৃতিক বন, ম্যানগ্রোভ বন ও বাঁশবনে থাকে। এরা একাকী বা জোড়ায় থাকে বা ছোট ছোট দলে বিচরণ করতে স্বাচ্ছন্দ্যবোধ করে।।

প্রজনন
------

ফেব্রুয়ারি-আগস্ট প্রজনন-কাল। গাছের উঁচু শাখায় সরু শিকড়-বাকড় দিয়ে পেয়ালা আকৃতির বা বাটির মতো বাসা বানায়। বাসার উপকরণ হিসাবে ব্যবহার করে ঘাস, সরু কাঠি, মাকড়সার জাল। বাসা বানানো হলে বাইরের দিকে শ্যাওলা দিয়ে লেপ্টে দেয়। স্ত্রী পাখি পাটকিলে রঙের ডিম পাড়ে। ডিম পাড়ে ৩-৪টি। ডিম ফোটে ১৫-২১ দিনে।।

গ্যালারি
--------

* With growing outer tail feathers (Western Ghats, KeralaWith growing outer tail feathers (Western Ghats, Kerala
* In central India (Nagpur)In central India (Nagpur)

তথ্যসূত্র
---------

1. ↑  BirdLife International (২০১২)। "*Dicrurus paradiseus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  *নাম তার সিংহরাজ*, আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: নভেম্বর ১৯, ২০১৩ খ্রিস্টাব্দ।
3. 1 2 3 4 5  *বাহারি লেজ আছেভীমরাজের  ওয়েব্যাক মেশিনে আর্কাইভকৃত ১৬ মার্চ ২০১৩ তারিখে*, আলম শাইন, দৈনিক ইত্তেফাক। ঢাকা থেকে প্রকাশের তারিখ: ১০ মার্চ ২০১৩ খ্রিস্টাব্দ।

বহিঃসংযোগ
---------

* পাখি প্রবেশদ্বার

* Internet Bird Collection  ওয়েব্যাক মেশিনে আর্কাইভকৃত ১৮ ডিসেম্বর ২০১০ তারিখে
**সাফির মসজিদ** (আরবি: مسجد سفير বা আরবি: جامع سفير) হল আলজেরিয়ার আলজিয়ার্সে অবস্থিত একটি পুরাতন মসজিদ। এটি ইউনেস্কো দ্বারা স্বীকৃত বিশ্ব ঐতিহ্যবাহী স্থান, মদিনা কোয়ার্টার আলজেরিয়ার ক্যাসবাহে অবস্থিত। এই মসজিদের নকশাটি অটোমান স্থাপত্যশৈলী অনুসরণ করে তৈরি করা হয়েছে।

ব্যাকরণ
-------

এই মসজিদটি প্রাথমিকভাবে জামি সি.আই.ডি সাফার ইবনে আব্দুল্লাহ নামে পরিচিত ছিল। কিন্তু পরবর্তীতে আঠারো শতকের পরে এটি সাফির মসজিদ বা জামি সাফির নামে নামকরণ করা হয়। নামটি দ্বারা সাফিরকে সাফার ইবনে আব্দুল্লাহ বলে মনে করা হয়। সাফার মূলত একজ খ্রিস্টান দাস ছিলেন, যিনি পরবর্তীতে ইসলাম গ্রহণ করেছিলেন। তিনি আরবি শিখেছিলেন এবং কুরআনে হাফিজ হয়েছিলেন।

ইতিহাস
------

১৫৩৪ সালে এই মসজিদের নির্মাণ কাজ সম্পন্ন হয়েছে। এই মসজিদটি জাওয়াইয়া মসজিদ সিদি মুহাম্মদ শরীফ থেকে কয়েক মিটার দূরে অবস্থিত। এই মসজিদটি এমন এক জমিতে নির্মিত হয়েছিল, যেখানে নতুন শহর প্রাচীর স্থাপনের পরে এক-চতুর্থাংশ সম্প্রসারণের মাধ্যমে নতুনভাবে মদীনাতে অন্তর্ভুক্ত করা হয়েছিল। অ্যাবলাবল ইন দ্য মসকুউ বইয়ে এই মসজিদের নির্মাণ তারিখ নথিভুক্ত রয়েছে। এই মসজিদের নির্মাণ শুরু নিয়ে সেখানে ৯৪০ হিজরি সনের রজব মাসের উল্লেখ রয়েছে। ১৫৩৪ সালের ১১ই সেপ্টেম্বর তারিখে (৯৪১ হিজরি সনের রবিউল আওয়াল মাসের ২ তারিখে), এই মসজিদের নির্মাণ কাজ শেষ হয়েছিল; অতএব এই মসজিদটি নির্মাণ করতে প্রায় নয় মাস সময় লেগেছিল।

আরো দেখুন
---------

* মসজিদের তালিকা
* আফ্রিকার মসজিদসমূহের তালিকা
* আলজেরিয়ার মসজিদসমূহের তালিকা

তথ্যসূত্র
---------

1. ↑  مدينة الجزائر القديمة... مساجد بارزة من العمارة المغاربية-الأندلسية لا زالت تتحدى الزمن  ওয়েব্যাক মেশিনে আর্কাইভকৃত ১৪ মে ২০১৭ তারিখে (আরবি) *Elmasser*. সংগ্রহের তারিখ ২৮ জানুয়ারি ২০১৮।
2. ↑  "Des mosquées-monuments défient le temps"। *Djazairess* (ফরাসি ভাষায়)। সংগ্রহের তারিখ ২০১৮-০১-২৮।
3. ↑  "Son fondateur était un converti"। *Djazairess* (ফরাসি ভাষায়)। সংগ্রহের তারিখ ২০১৮-০১-২৮।
4. ↑  القصبة ..الموروث الذي يروي تاريخ الجزائر مع الحضارات العريقة (আরবি) *Ennahar Online*. সংগ্রহের তারিখ ২৮ জানুয়ারি ২০১৮।
১৯৭৩ সালের ১৭ই অক্টোবর তারিখে **১৯৭৩ এর তেল সংকটের** সূচনা হয়। এই দিনে তেল রপ্তানীকারক দেশগুলোর সংগঠন ওপেক আরব-ইসরাইল যুদ্ধের প্রতিক্রিয়া হিসাবে ঘোষণা করে যে, ইসরাইলকে সমর্থনদানকারী কোনো দেশে তারা তেল সরবরাহ করবে না। ওপেকের অধিকাংশ সদস্যই ছিলো আরব রাষ্ট্র। এই ঘোষণার পরিপ্রেক্ষিতে মার্কিন যুক্তরাষ্ট্র, পশ্চিম ইউরোপ, এবং জাপানে তেল সরবরাহ বন্ধ হয় যায়।

একই সময় ওপেকের সদস্য দেশগুলো আন্তর্জাতিক বাজারে তেলের মূল্য নির্ধারণ করার সিদ্ধান্ত নেয়। খনিজ তেলের উপরে শিল্পোন্নত বিশ্বের নির্ভরতার সুযোগে ওপেকের সদস্য রাষ্ট্ররা একচেটিয়া ভাবে তেলের দাম বাড়িয়ে দেয়। ফলে পশ্চিমা বিশ্বের অর্থনীতিতে সংকটের সূচনা হয়। এই তেল সংকটের মোকাবিলা করতে পশ্চিমা দেশগুলো বিভিন্ন পদক্ষেপের মাধ্যমে তেলের উপরে নির্ভরতা কমাতে সচেষ্ট হয়।.

পটভূমি
------

### ওপেকের প্রতিষ্ঠা

ওপেক প্রতিষ্ঠিত হয় ১৩টি তেল রপ্তানীকারক রাষ্ট্র নিয়ে, যাদের মধ্যে ছিলো ইরান, সাতটি আরব রাষ্ট্র, ইন্দোনেশিয়া, নাইজেরিয়া, ঘানা, এবং ভেনেজুয়েলা। ১৯৬০ সালের ১৪ই সেপ্টেম্বর ওপেক প্রতিষ্ঠা লাভ করে। এর প্রাথমিক লক্ষ্য ছিলো মার্কিন, ব্রিটিশ ও ওলন্দাজ তেল কোম্পানীগুলোর প্রভাব কমানো। শুরুতে এটি তেল রপ্তানীকারক দেশগুলোর অনানুষ্ঠানিক দরকষাকষিকারক সংগঠন হিসাবে ভূমিকা পালন করতো। তবে ১৯৭০ এর দশকের শুরু হতে ওপেকের প্রভাব বিস্তৃত হয়।

### ইয়োম কিপ্পুর যুদ্ধ

আরব-ইসরায়েলী সংঘাত ও যুদ্ধের জবাব দেয়ার মাধ্যমে ওপেক একটি প্রভাবশালী সংগঠন হিসাবে আবির্ভূত হয়। ১৯৬৭ সালের ছয় দিনের যুদ্ধের পরে ওপেকের আরব সদস্যরা অর্গানাইজেশন অফ আরব পেট্রোলিয়াম এক্সপোর্টিং কান্ট্রিজ নামে একটি সংগঠন প্রতিষ্ঠা করে, যার উদ্দেশ্য ছিলো ইসরাইলের সমর্থক পশ্চিমা রাষ্ট্র সমূহের উপরে চাপ সৃষ্টি করা। পরে ১৯৭৩ সালের ইয়োম কিপ্পুর যুদ্ধের পরে আরব অসন্তোষ আরো বৃদ্ধি পায়, এবং এই যুদ্ধের সময় ১৯৭৩ সালে আরব দেশগুলো মার্কিন যুক্তরাষ্ট্র, পশ্চিম ইউরোপ, এবং জাপানে তেল রপ্তানীর উপরে নিষেধাজ্ঞা আরোপ করে।

অবশ্য আরব-ইসরায়েলী যুদ্ধের আগে থেকেই তেল সংকট ঘনীভূত হচ্ছিলো। পশ্চিমা রাষ্ট্রগুলোতে শক্তির চাহিদা বছরে ৫% করে বাড়ছিলো, কিন্তু তেলের দাম কম থাকাতে তেল উৎপাদক দেশগুলো এর সুফল অল্পই ভোগ করেছে। তখনকার দিনে বিশ্বের দ্বিতীয় বৃহত্তম তেল উৎপাদক দেশ ইরানের শাসক শাহ ১৯৭৩ সালে নিউ ইয়র্ক টাইমসকে দেয়া সাক্ষাতকারে বলেছিলেন:

|  |  |  |
| --- | --- | --- |
| "| Of course [the world price of oil] is going to rise, Certainly! And how...; You [Western nations] increased the price of wheat you sell us by 300%, and the same for sugar and cement...; You buy our crude oil and sell it back to us, refined as petrochemicals, at a hundred times the price you've paid to us...; It's only fair that, from now on, you should pay more for oil. Let's say ten times more. | "|

তথ্যসূত্র
---------

1. ↑  See, e.g. Alan S. Blinder, *Economic Policy and the Great Stagflation* (New York: Academic Press, 1979); Otto Eckstein, *The Great Recession* (Amsterdam: North-Holland, 1979); Mark E. Rupert and David P. Rapkin, "The Erosion of U.S. Leadership Capabilities," in Paul M. Johnson and William R. Thompson, eds. *Rhythms in Politics and Economics* (New York: Praeger, 1985)
2. ↑  Smith, William. D. "Price Quadruples for Iranian Crude Oil at Auction", New York Times 12 Dec 1973.
**মেটেবুক ঝিল্লি** (বৈজ্ঞানিক নাম: *Gallirallus striatus*) বা **পাটকিলেমাথা রেইল** Rallidae (রেলিডি) গোত্র বা পরিবারের অন্তর্গত *Gallirallus* (গ্যালিরেলাস) গণের অন্তর্গত এক প্রজাতির ডোরাকাটা জলচর পাখি। বাংলাদেশের খুলনা-বাগেরহাট অঞ্চলে এদের নাম **ঢেউর পাখি**। মেটেবুক ঝিল্লির বৈজ্ঞানিক নামের অর্থ *ডোরাকাটা মুরগিঝিল্লি* (লাতিন: *gallus* = মুরগি, *rallus* = ঝিল্লি, *striatus* = ডোরাকাটা)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।

আকার
----

একনজরে বাদামি-কালচে পাখি। লম্বা পা, লম্বা ঠোঁট। পা জলপাই-ছাই। ঠোঁট কালচে-লালচে। গলা সাদাটে। পিঠে চমৎকার চিত্র-বিচিত্র সাদা সাদা ফুটকি ও টান। বুক-চিবুক-শ্লেটি নীলচে। পেটের দুই পাশ ও লেজের তলায় একধরনের সাদা সাদা চমৎকার রেখা টানা। মাপ ২৭ সেন্টিমিটার। ওজন ৮০-১২০ গ্রাম।

খাদ্য
-----

ছোট চিংড়ি, ছোট কাঁকড়া, জলপোকা, ঘাসের বীজসহ অন্যান্য পোকামাকড় এদের প্রিয় খাদ্য। সাদা ল্যাদাপোকা ও কচড়া পোকা অতি লোভনীয় খাদ্য এদের।

স্বভাব
------

মেটেবুক ঝিল্লি বন-বাগানের কিনারার ঝোপঝাড়সহ হাওর-বাঁওড়ের ঝোপঝাড়ে দেখা যায়। ভয় পেলে বা রেগে গেলে এরা প্রয়োজনে পেঙ্গুইনের মতো সোজা হয়ে টানটান দাঁড়াতে পারে এবং তখন লম্বাটে ঠোঁট থাকে আকাশমুখী। কণ্ঠস্বর অনেকটা *ঢেরর...ঢেরর* ধরনের। এরা নিঃশব্দে চলতে পারে এবং ভালো সাঁতরাতে পারে। এদের চলাচল গেরিলা স্বভাবের।

প্রজননকাল
---------

নলখাগড়া বনই এদের সবচেয়ে প্রিয় তাই বাসাও করে এই জায়গায়। ডিম পাড়ে পাঁচ-সাতটি। দুজনে তা দেয়। ডিম ফোটে ১৯-২২ দিনে।

তথ্যসূত্র
---------

1. 1 2  "*Gallirallus striatus*"। The IUCN Red List of Threatened Species। ২০১২-১১-১০ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ৭১। আইএসবিএন 9840746901।
3. 1 2 3  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ১৫৪। আইএসবিএন 9843000002860 `|আইএসবিএন=` এর মান পরীক্ষা করুন: invalid prefix (সাহায্য)।
4. 1 2 3 4 5  *ঢেউর ডাকে ঢেরর ঢেরর[*স্থায়ীভাবে অকার্যকর সংযোগ*]*,শরীফ খান, দৈনিক প্রথম আলো। ঢাকা থেকে প্রকাশের তারিখ: ০৯-০৩-২০১৩ খ্রিস্টাব্দ।
5. ↑  "Slaty-breasted Rail *Gallirallus striatus*"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।
লাল মুনিয়া, ঢাকা, বাংলাদেশ
**লাল মুনিয়া** (বৈজ্ঞানিক নাম: *Amandava amandava*) বা **লাল মুনিয়া** Estrildidae (ইস্ট্রিল্ডিডি) গোত্র বা পরিবারের অন্তর্গত এক প্রজাতির ছোট চড়ুই আকৃতির পাখি । এটি ক্রান্তীয় এশিয়ার খোলা মাঠ এবং তৃণভূমিতে পাওয়া যায়। প্রজনন মৌসুমে পুরুষদের রঙিন পালকের জন্য খাঁচা পাখি হিসেবে জনপ্রিয়। এটি বর্ষাকালে ভারতীয় উপমহাদেশে প্রজনন করে। *Amandava* প্রজাতির নাম ভারতের গুজরাত প্রদেশের শহর আহমেদাবাদ-এর নামের অপভ্রংশ যেখান থেকে,এই পাখিপূর্বে পোষা ব্যবসায় রপ্তানি করা হত। অঞ্চল ভেদে এরা রাঙা মুনিয়া, আলতা মুনিয়া ও সোনামুনি নামে পরিচিত।

বাসস্থান
--------

লাল মুনিয়া প্রধানত সমতল সমভূমিতে, লম্বা ঘাস বা ফসল সঙ্গে জায়গায়, প্রায়ই পানির কাছাকাছি ঘাসবন, চাষের জমির আশপাশের গুল্ম-ঝোপঝাড়, আখখেত ইত্যাদি জায়গায় পাওয়া যায়। প্রজাতির চারটি উপপ্রজাতি আছে। এর মধ্যে *Amandava* প্রজাতিটি বাংলাদেশ,ভারত, শ্রীলঙ্কা,নেপাল ও পাকিস্তানে পাওয়া যায়। বর্তমানে বাংলাদেশে এদের ঢাকা,সিলেট, রাজশাহী অঞ্চলে দেখা যায়।

বিবরণ
-----

লাল মুনিয়া ছোট আকৃতির পাখি, দৈর্ঘ্য ১০ সেমি। প্রজনন মৌসুমে পুরুষটির গায়ের রঙ থাকে মূলত গাঢ় লাল। তবে চোখের পাশ, তলপেট ও লেজ কালো আর ডানা গাঢ় বাদামি রঙের হয়। সারা শরীরে বিশেষ করে বুক, ডানা আর পার্শ্বদেশে সাদা ফোঁটা থাকে। ছোট ত্রিভুজাকৃতির ঠোঁট সিঁদুরে লাল রঙের, পা ও পায়ের পাতা গোলাপি। প্রজনন মৌসুমের বাইরে পুরুষ পাখির মেয়ে পাখির সাথে অনেক সাদৃশ্য আছে। তখন এদের ঊর্ধ্বাঙ্গ নিষ্প্রভ বাদামি, পুচ্ছদেশ লাল ও নিম্নাঙ্গ ফ্যাকাশে সাদা বর্ণের হয়। তবে মেয়ে পাখিটি পুরুষটির চেয়ে অপেক্ষাকৃত অনুজ্জ্বল বর্ণের হয়, গাঁয়ে সাদা ফোটাও কম থাকে। অপ্রাপ্তবয়স্ক পাখি অনেকটা হালকা হলদেটে বাদামি, লেজ কালচে, ঠোঁট হলদেটে, পা ও পায়ের পাতা গোলাপি। পাখিটির একটি বৈশিষ্ট্য হচ্ছে ঋতু পরিবর্তনের সাথে সাথে এদের ঠোঁটের রঙ পরিবর্তিত হয়। মে মাসে এই ঠোঁটের রঙ লাল হতে শুরু করে এবং নভেম্বর এবং ডিসেম্বর মাসে অন্ধকার হয়ে যায়। এরপর এপ্রিল মাসে ঠোঁট দ্রুত কালো হয়ে যায়।এদের মূল খাদ্য ধান-কাউন-তিল-সরষে-বিভিন্ন রকমের ঘাসের বীজ, ছোট ছোট পোকামাকড়সহ নানান রকম ডাল। ঝাঁক বেঁধে খুব দ্রুত ডানা ঝাপটে উড়ে যাওয়ার সময় সাধারণত উচ্চগ্রামে *সিপ* শব্দে ডাকে।

প্রজনন
------

মে থেকে ফেব্রুয়ারি মাসে এদের প্রজনন সময়। এ সময় পুরুষ পাখি ঘাস ও নলের ডাঁটার উপরে বসে মেয়ে পাখিকে আকৃষ্ট করার জন্য গান গায়। পানির কাছে কাঁটা-ঝোপের নিচুতে ঘাস দিয়ে গোল বাসা বানায়। ৮ থেকে ১০টি ডিম দেয়। ডিমের রং সাদা। ১২ থেকে ১৬ দিনে ডিম ফুটে ছানা বের হয়। আর ছানা ফোটার ১৯ থেকে ২৪ দিনে এরা বাসা থেকে উড়াল দেয়। দুজনে মিলে বাচ্চাদের লালন করে।

তথ্যসূত্র
---------

1. ↑  BirdLife International (২০১২)। "*Amandava amandava*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2012**। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. ↑  "আলতা মুনিয়া"। *Prothomalo*। সংগ্রহের তারিখ ২০২০-১২-০৭। [*স্থায়ীভাবে অকার্যকর সংযোগ*]
3. ↑  "লাল মুনিয়ার ইতিকথা" (ইংরেজি ভাষায়)। ২০১৫-০২-১৪। সংগ্রহের তারিখ ২০২০-১২-০৭। [*স্থায়ীভাবে অকার্যকর সংযোগ*]
4. ↑  "দুর্লভ আবাসিক লাল মুনিয়া | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০২০-১২-০৭।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **লাল মুনিয়া** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Amandava amandava***
**হাংচৌ অলিম্পিক স্পোর্টস এক্সপো সেন্টার** (চীনা: 杭州奥体博览城) বা **হাংচৌ অলিম্পিক স্পোর্টস সেন্টার স্টেডিয়াম** (চীনা: 杭州奥林匹克体育中心) চীনের চচিয়াং প্রদেশের হাংচৌতে অবস্থিত একটি বহুমুখী ক্রীড়া কমপ্লেক্স ।

এটি ২০১৮ সালে সম্পন্ন হয়েছিল এবং এটি বেশিরভাগ ফুটবল ম্যাচের জন্য ব্যবহৃত হয়। মূল স্টেডিয়ামটি ৮০,০০০ দর্শক ধারণক্ষমতার সাথে ডিজাইন করা হয়েছিল।

স্টেডিয়ামটি সিসিডিআই- এর সাথে অংশীদারিত্বে এনবিবিজে দ্বারা নির্মিত। স্টেডিয়ামটি ৬০,০০০ বর্গমিটার (৬,৫০,০০০ ফু২) নিয়ে গঠিত একটি সাইটে নির্মিত কিয়ানতাং নদীর তীরে, হাংচৌ এর কিয়ানজিয়াং নিউ সিটির কেন্দ্রীয় বাণিজ্যিক এলাকা এর বিপরীতে।হাংচৌ ২০২২ এশিয়ান গেমসের আয়োজক করার জন্য নির্ধারিত রয়েছে, যেখানে পুরুষদের ফুটবল ফাইনাল এবং ২০২২ এশিয়ান প্যারা গেমস সেপ্টেম্বর-অক্টোবর ২০২৩ -এ অনুষ্ঠিত হবে।

গ্যালারি
--------

* মূল স্টেডিয়ামমূল স্টেডিয়াম
* টেনিস সেন্টারটেনিস সেন্টার
* জিমনেসিয়াম এবং নাটাটোরিয়ামজিমনেসিয়াম এবং নাটাটোরিয়াম
* গ্রিনল্যান্ড হাংচৌ সেন্টারগ্রিনল্যান্ড হাংচৌ সেন্টার

তথ্যসূত্র
---------

1. ↑  "Hangzhou Olympic Sports Center | NBBJ"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* স্টেডিয়াম তথ্য
* স্টেডিয়াম তথ্য
**লাল-বুক গুরগুরি** (বৈজ্ঞানিক নাম: *porzana fusca*) সুন্দরবন সংলগ্ন জেলাগুলোর জলজ ঝোপঝাড়বহুল বিল-ঝিল-হাওরসহ যেকোনো জলাশয়-খেতে দেখা যেতে পারে এই পাখিটি। এদেরকে প্রধানত দেখতে পাওয়া যায় ভারত, গণচীন, জাপান প্রভৃতি দেশে।

পাখিটির মাপ ২০-২১ সেন্টিমিটার। ওজন ৮০-১০০ গ্রাম। এদের শরীরের রং এদের পোড়া ইটের মতো এবং লালচে বাদামি রঙের আভা মাখানো। এদের গলা সাদা রঙের হয়। পেটের দুপাশে ও লেজের তলায় আড়াআড়ি সাদা-কালো সরলরেখা টানা—রঙ দেখতে পাওয়া যায়। এরা লেজের ডগা ঘন ঘন নাড়ে এবং মাথায় খোঁট মারে ঘন ঘন। 

চঞ্চল পাখি লালখেনি
এরা অতি সাবধানি, চতুর, ভীতু ও অতি চঞ্চল এক পাখি। এরা প্রধানত ডাকে ভোরে অথবা সকালে, পাঁচ-সাতটি পাখি মিলে ‘কিরিচ কিচ’ জাতীয় শব্দে ডাকবে। শীতে রোদ পোহাবে। এদের মূল খাদ্য হল কুচো চিংড়ি, জল-কাদা-শেওলা এবং পচা জলজ পাতার স্তূপে জন্ম নেওয়া ল্যাদা পোকা ও নলনাটা বনের ভেতরের ডানাওয়ালা একধরনের ছোট পোকা। মশাও অতি প্রিয় খাদ্য এদের। এরা বাসা করে মাটির ওপরে—আখঘাসের পাতা ও অন্যান্য পাতা দিয়ে। ঝোপঝাড়, ঘাসবন, এমনকি ধানক্ষেতেও বাসা করে। ডিম ছয় থেকে আটটি। দুজনে তা দেয়। ডিম ফোটে ২০ থেকে ২৪ দিনে। বাসা করে বর্ষাকালে।

তথ্যসূত্র
---------

Notes

1. ↑  BirdLife International (২০১২)। "*Porzana fusca*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *চঞ্চল পাখি লালখেনি[*স্থায়ীভাবে অকার্যকর সংযোগ*]*, শরীফ খান। ঢাকা থেকে প্রকাশের তারিখ:২০-০৫-২০১২ খ্রিস্টাব্দ।

Sources
* *Birds of India* by Grimmett, Inskipp and Inskipp, আইএসবিএন ০-৬৯১-০৪৯১০-৬


উইকিমিডিয়া কমন্সে নিচের বিষয় সংক্রান্ত মিডিয়া রয়েছে: ***Porzana fusca***, ***Porzana*** এবং ***Rallidae***।
**শাবাজ** বা ঝুটিওয়ালা বাজ (*Nisaetus cirrhatus*) যা ভারতীয় ঝুটিওয়ালা বাজ নামেও পরিচিত। এটি অ্যাসিপিট্রিডে নামক গোত্রের অন্তর্ভুক্ত। এদের গণের ভেতর এরাই সবচেয়ে বেশি পরিচিত।

বৈশিষ্ট
-------

এরা আকারে মাঝারি ও সরু। একটি পুরুষ শাবাজ একটি স্ত্রী শাবাজের থেকে ১৮-২২ শতাংশ বড়। এদের দৈর্ঘ্য ২৮ থেকে ৩১ সেমি হয়। তবে আকার ও ওজন অঞ্চল অনুসারে ভিন্ন হয়। বাংলাদেশ ও এর আশেপাশের অঞ্চলের শাবাজদের ওজন ১৪০ থেকে ৩২০ গ্রাম হয়। এদের রঙ বাদামি হয় হয়। গায়ে কিছুটা কালো ছোপ থাকে।

আবাসস্থল
--------

শাবাজের আবাসস্থল ভারতীয় উপমাহাদেশ সহ সারা দক্ষিণ-পূর্ব এশিয়া। বাংলাদেশের রাজশাহীতে মাঝে মাঝে শাবাজ দেখা যায় তবে তেতুলিয়াই এদের সবচেয়ে বেশি দেখা যায়। এরা বন, জলাশয়, চা বাগানের জমি বা শহরতলি সব জায়গায় থাকতে পারে।

খাদ্য
-----

শাবাজের খাদ্যাভ্যাস বাজ পাখির মতো। এরা মাংশাসি। স্তন্যপায়ী, মেরুদন্ডি, সরিসৃপ সব ধরনের খাবার খায়। তবে বর্তমানে এদের খাদ্য সংকট দেখা দিয়েছে।

প্রজনন
------

শাবাজ একা থাকতে পছন্দ করলেও প্রজননের সময় জোড়ায় জোড়ায় বাস করে, অঞ্চল অনুসারে প্রজননের সময় ভিন্ন হয়। এ সময় তারা একটি নির্দিষ্ট সীমায় বাস করতে শুরু করে যাতে একে অপরকে ডাকতে সক্ষম হয়। শাবাজ সাদা উজ্জল বর্ণের ৩-৪ টি ডিম পাড়ে, ৫২-৮১ দিনের মধ্যে ডিম ফেটে নতুন বাচ্চা বের হয়।

তথ্যসূত্র
---------

1. ↑  BirdLife International (২০১৩)। "*Nisaetus cirrhatus*"। *IUCN Red List of Threatened Species* (ইংরেজি ভাষায়)। আইইউসিএন। **2013**: e.T22732090A50443847। ডিওআই:10.2305/IUCN.UK.2013-2.RLTS.T22732090A50443847.en অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফার্স্ট ব্লাড** ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), র‍্যাম্বো:ফার্স্ট ব্লাড পার্ট ২(১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।

কাহিনী
------

জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমনে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়।

র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্টা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্টা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কীভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে।
কর্নেল ট্রটম্যান র‌্যাম্বোকে আত্মসমর্পণ করতে বলে কিন্তু র‌্যাম্বো আত্মসমর্পণ না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়।

তথ্যসূত্র
---------

1. ↑
2. ↑
3. ↑

বহিঃসংযোগ
---------


উইকিউক্তিতে ***ফার্স্ট ব্লাড*** সম্পর্কিত উক্তির সংকলন রয়েছে।

* ইন্টারনেট মুভি ডেটাবেজে *ফার্স্ট ব্লাড*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *ফার্স্ট ব্লাড* (ইংরেজি)
* অলমুভিতে *ফার্স্ট ব্লাড* (ইংরেজি)
* বক্স অফিস মোজোতে *ফার্স্ট ব্লাড* (ইংরেজি)
* Scott Hardy's - First Blood Filming Locations

| * দে
* স
*র‍্যাম্বো* |
| --- |
| 

|  |  |  |  |
| --- | --- | --- | --- |
| *ফার্স্ট ব্লাড* (১৯৮২)* উপন্যাস
 | *র‍্যাম্বো:ফার্স্ট ব্লাড পার্ট ২* (১৯৮৫) | *র‍্যাম্বো ৩* (১৯৮৮)* গেম
 | *র‍্যাম্বো* (২০০৮) |
|

 |
| স্রষ্টা | 
* ডেভিড মোরেল
* সিলভেস্টার স্ট্যালোন

 |
| চরিত্র সমূহ | 
* জন র‌্যাম্বো
* স্যাম ট্রটম্যান

 |
**বিনীত** হচ্ছেন ভারতের একজন চলচ্চিত্র অভিনেতা যিনি মূলত তামিল এবং মালয়ালম ভাষার চলচ্চিত্রে কাজ করেছেন; এছাড়াও তিনি কিছু কিছু তেলুগু, কন্নড় এবং হিন্দি ভাষার চলচ্চিত্রেও কাজ করেছেন।

পূর্ব জীবন
----------

বিনীত জন্মগ্রহণ করেন ১৯৬৯ সালে থলসেরীতে, তার বাবার নাম ছিলো কে. টি. রাধাকৃষ্ণ এবং মার নাম ছিলো পি. কে. শান্তাকুমারী; কবিতা নামের এক বোন আছে বিনীতের। বিনীত তামিল এবং মালয়ালম দুটি ভাষাতেই দক্ষতা অর্জন করেন ছোটো বেলা থেকেই কারণ তার বাবা মালয়ালম হলেও মা ছিলেন তামিল, বিনীত উটির গুড শেফার্ড ইন্টারন্যাশনাল স্কুল এবং থলসেরীর সেন্ট জোসেফ হাইয়ার সেকেন্ডারী স্কুলে পড়েছিলেন। ১৯৯১ সালে তিনি মাদ্রাজ-এর (এখন চেন্নাই) 'দি নিউ কলেজ' থেকে ব্যাচেলর অব কমার্স পাশ করেন।

বিনীত ছিলেন রামচন্দ্র নায়ারের ভাতিজা, যিনি অভিনেত্রী পদ্মিনীর স্বামী ছিলেন। পদ্মিনী এবং রাগিনী বিনীতের বাবামাকে নৃত্য প্রশিক্ষণ বিদ্যালয়ে পাঠানোর জন্য বলেছিলেন। বিনীত চলচ্চিত্র অভিনেত্রী শোভনার মামাত ভাই হন, কৃষ্ণও তার মামাত ভাই, এছাড়াও বিনীত অরুণ কুমার, অভিনেত্রী সুকুমারী এবং অম্বিকা সুকুমারণের আত্মীয় হন।

মাত্র ৬ বছর বয়সে বিনীত ভরতনাট্যম নৃত্য শেখা শুরু করেছিলেন, বিদ্যালয়ে পড়া অবস্থায় তিনি কেরল রাজ্য তরুণ উৎসবে প্রথম পুরস্কার পেয়েছিলেন তিনি; এছাড়াও ১৯৮৬ সালে তিনি 'কলাপ্রতিভা' পুরস্কার প্রাপ্ত হন।

তথ্যসূত্র
---------

1. ↑  Former Students. St Joseph's Higher Secondary School, Thalassery
2. ↑  A Complete Online Malayalam Cinema News Portal  ওয়েব্যাক মেশিনে আর্কাইভকৃত ১৭ জানুয়ারি ২০১৬ তারিখে. Cinidiary. Retrieved on 21 October 2015.
3. ↑  "ലാലേട്ടന് എന്റെ ഗുരുവാണ് -വിനീത്"। mangalam.com। সংগ্রহের তারিখ ৬ নভেম্বর ২০১৫।
4. ↑  Rediff On The Net, Movies: Winning, vulnerable Vineeth. Rediff.com (16 October 1997). Retrieved on 26 February 2012.
5. ↑  Top 100 Handsome Indian Men – Vineeth. Webindia123.com. Retrieved on 26 February 2012.

বহিঃসংযোগ
---------


উইকিমিডিয়া কমন্সে **বিনীত (অভিনেতা)** সংক্রান্ত মিডিয়া রয়েছে।

* ইন্টারনেট মুভি ডেটাবেজে বিনীত (ইংরেজি)
**রিকশাচিত্র** বা **রিকশা আর্ট** বা **ত্রিচক্রযানচিত্র** বাংলাদেশের, নব্য-রোমান্টিকতার মধ্যে আবির্ভূত একটি শিল্প ধারা। এই শিল্পকে বহমান ঐতিহ্য বা লিভিং ট্রেডিশনও বলা হয়।এই ধরনের চিত্রকর্ম ভারতের কিছু জায়গায়ও দেখা যায়।

এ ক্ষেত্রে স্থানীয় রাস্তার শিল্পী কর্তৃক ক্যানভাস হিসাবে রিকশার পিছনে ছোট ছোট অনুষঙ্গে এই বিশেষ চিত্রকলা লক্ষ করা যায়। যেখানে রিকশার মালিকের ইচ্ছায় হুডে বিভিন্ন ল্যান্ডস্কেপ ও পোর্ট্রেট চিত্রায়ন করা হয়।

২০২৩ সালে ইউনেসকোর বিমূর্ত সাংস্কৃতিক ঐতিহ্য হিসেবে স্বীকৃতি পায় ঢাকা শহরের ‘রিকশা ও রিকশাচিত্র’।

ইতিহাস
------

বিশ শতকের প্রথমভাগে, মূলত ত্রিশের দশকে, ঢাকাসহ বাংলাদেশের আরো কয়েকটি জায়গায় রিকশার প্রচলন ঘটে। তবে সেসময়কার অর্থাৎ ত্রিশ ও চল্লিশের দশকে বাংলাদেশের রিকশাচিত্র সম্পর্কে তেমন কোন তথ্য জানা না গেলেও পঞ্চাশ ও ষাটের দশক থেকে এর ধারাবাহিক ইতিহাস জানা যায়। এই দীর্ঘ সময়ে অসংখ্য মোটিফ এঁকেছেন শিল্পীরা।

উদ্দেশ্য
--------

রিকশাকে সুসজ্জিত ও আকর্ষণীয় করাই হলো রিকশা আর্টের মূল লক্ষ্য। সাধারণত শিল্পীরা মহাজন এবং ক্রেতাদের চাহিদা অনুযায়ী ছবি এঁকে থাকেন।

বাংলাদেশে রিকশাচিত্র
--------------------

বাহারী ও শৌখিন পরিবহন হিসেবে ঢাকায় রিকশার আগমন ১৯৪৭-এর দেশভাগের পর এবং তখন থেকেই সূত্রপাত রিকশাচিত্রের, পঞ্চাশ ও ষাটের দশক থেকে যা এ অঞ্চলে জনপ্রিয় হয়ে ওঠে। বাংলাদেশে রিকশাচিত্র ১৯৫০ এর দিকে ফিরে তাকালে দেখা যায় জ্যামিতিক নকশার পাশাপাশি ফুল, পাখি এমনকি জনপ্রিয় নায়ক-নায়িকাদের ছবি আঁকারও প্রচলন ছিল। যদিও উচ্চবিত্ত শ্রেণীর লোকজন রিকশাচিত্রের মর্যাদা সম্পর্কে অতোটা ওয়াকিবহাল নন এবং কিছুটা হেয় করেই দেখে থাকেন.।

ষাটের দশকে চলচ্চিত্র তারকাদের প্রতিকৃতি, স্বাধীনতাপরবর্তী সময়ে মুক্তিযুদ্ধ ও সত্তরের দশকের পর বর্ধিত ঢাকার কাল্পনিক দৃশ্য রিকশাচিত্রের প্রধান উপজীব্য ছিল। এ ছাড়া গ্রামীণ জনজীবন, প্রাকৃতিক দৃশ্য, মিথ বা ধর্মীয় কিংবদন্তি, স্মৃতিসৌধ, সংসদ ভবন, শহীদ মিনার, তাজমহল, সিনেমার দৃশ্য, রাস্তা ও পশুপাখির ছবি রিকশাচিত্রকে করেছে বৈচিত্র্যময়।

চিত্রশালা
---------

রিকশাচিত্র* 
*

তথ্যসূত্র
---------


উইকিমিডিয়া কমন্সে **রিকশাচিত্র** সংক্রান্ত মিডিয়া রয়েছে।

1. ↑  "বাংলাদেশের রিকশাচিত্র"। *প্রথম আলো*। ১৩ এপ্রিল ২০১৪। সংগ্রহের তারিখ ১৯ জানুয়ারি ২০১৭।
2. ↑  ইউনেসকোর স্বীকৃতি পেল ঢাকার রিকশাচিত্র, ইত্তেফাক, ৬ ডিসেম্বর ২০২৩
3. ↑  Marshall Cavendish Corporation (২০০৭)। *World and Its Peoples: Eastern and Southern Asia*। Marshall Cavendish। পৃষ্ঠা 479। আইএসবিএন 0-7614-7631-8। সংগ্রহের তারিখ মার্চ ৬, ২০১০।